|  |
| --- |
| **МЕДИЦИНСКИ УНИВЕРСИТЕТ – ПЛЕВЕН** |
| **ФАКУЛТЕТ „ОБЩЕСТВЕНО ЗДРАВЕ” – ЦЕНТЪР ЗА ДИСТАНЦИОННО ОБУЧЕНИЕ** |
| **КАТЕДРА “ОБЩЕСТВЕНОЗДРАВНИ НАУКИ”** |

# УПРАВЛЕНИЕ НА ВРЕМЕТО

**СПЕЦИАЛНОСТ „УПРАВЛЕНИЕ НА ЗДРАВНИТЕ ГРИЖИ”**

ЗА ОБРАЗОВАТЕЛНО-КВАЛИФИКАЦИОННА СТЕПЕН „МАГИСТЪР“ ЗАДОЧНО ОБУЧЕНИЕ

# ТАБЛИЦИ ЗА ПОПЪЛВАНЕ НА ИНФОРМАЦИОННО СЪДЪРЖАНИЕ В СДО

Табл. № 1. Информация за структурните единици на дисциплината.

|  |
| --- |
| **1. Информация за учебната дисциплина** |
| Учебната дисциплина „Управление на времето" е от учебен план за обучение на студенти от МУ – Плевен, специалност "Управление на здравните грижи". Целта на дисциплината е да се усъвършенстват знанията и уменията в областта на мениджмънта, като се формират компетенции, свързани с управлението на времевия ресурс. Тя е задължителна и се изучава в първи семестър на първи курс, като завършва със семестриален изпит. В лекционния курс по учебната дисциплина се разглеждат теми от теоретическо и практическо естество. Специално място е отделено на спецификата на мениджърския труд и неговото бюджетиране, с което се цели да се насочи вниманието на бъдещите и настоящите здравни мениджъри към значимостта на информацията относно продължителността на дейностите за ефективното управление на времето. Учебната дисциплина е осигурена с презентации, пълнотекстово издание в обем от 160 страници и практически задачи. Разработена е и тестова система за контрол на придобитите от обучаемите знания. |
| **2. Преподавателски екип** |
| 1. *Доц. Макрета Тодорова Драганова, д.м.* 2. *Ас. Милена Колева Сълева* |
| **3. Учебна програма** |
| Учебната програма по дисциплината „Управление на времето“ е разработена от преподавателския екип. Курсът включва пет двучасови лекции, както и 5 часа учебно-практически занятия. Спазени са процедурите за този вид учебен документ, заложени в Системата за поддържане на качеството на обучение. Структурата на програмата е обсъдена на заседание на катедрения съвет на катедра „Общественоздравни науки“ и утвърдена от Факултетния съвет на Факултет „Обществено здраве“. В учебната програма са посочени тематичния план на лекциите и упражненията и тяхното подробно съдържание под формата на тезиси. Учебното съдържание на програмата е актуализирано за учебната 2020-2021 г. Програмата влиза в сила след утвърждаване от Декана на Факултет „Обществено здраве“.  Съдържание на учебната програма... *(Файл Uprog\_UV-Mag.doc)* |
| **4. Лекционен курс с учебно пособие.** |
| Лекционният курс е предназначено за студенти от МУ – Плевен в задочна форма на обучение по специалност  „Управление на здравните грижи“. Курсът включва аудиторна и извънаудиторна заетост. Учебното пособие, предложено в този курс може да се използва и от всички други обучаеми или медицински специалисти, които имат желание да повишат своята подготовка в областта на времевия мениджмънт и приложението им в медицинската практика. В него се предлага учебен материал в разбираеми, добре обмислени, методически подредени и правилно подбрани изразни средства и форми.  Към лекционния курс и учебното пособие... |
| **5. Допълнителни материали и презентации** |
| **Препоръчвана литература**  В тази секцията по-долу се представя литературата, необходима за подготовка по учебната дисциплина. За успешна подготовка за изпитните процедури е достатъчна основната литература, но за задълбочаване на познанията по |

Инвестира във вашето бъдеще!

|  |
| --- |
| учебния материал е нужно да се използват и допълнителни източници. Това са материали поместени в Интернет и литературата в направлението на разглежданата тематика. Препоръчаната основна и допълнителна литература са посочени във връзката по-долу.  Основна и допълнителна литература... *(Файл literatura.doc)* |
| **6. Практически упражнения, курсови работи и реферати** |
| За изпълнение на целите на учебната програма, освен лекционния курс са предвидени също учебно практически занятия и семинари, които способстват за придобиване на практически умения. По време на практическите занятия на обучаваните се предоставя възможност за изпълнение на индивидуални и групови учебни задачи, решаване на казуси, обсъждане и дискусия по актуални проблеми на здравните грижи. По някои теми от учебното съдържание е предвидено и писмено изпълнение на конкретни задачи.  **Тезисите на отделните практически упражнения са поместени във връзките по-долу:**  Практическо упражнение №1... *(Файл Upr. № 1 pdf.)* Практическо упражнение №2.. *(Файл Upr. № 2 pdf)* Практическо упражнение №3... *(Файл Upr. № 3 pdf)* |
| **7. Конспект за изпита** |
| За финализиране на подготовката по учебната дисциплина и полагането на семестриален изпит е разработен конспект. Целта на конспекта е да се систематизират получените познания, като се концентрира върху основни въпроси от учебното съдържание, представеното в учебно пособие. В конспекта са включени само въпроси, които задължително присъстват в някакъв обем в презентациите към лекциите или пълнотекстовото учебно пособие..  Конспект за семестриален изпит... *(Файл konspekt.doc)* |
| **8. Тестове по учебната дисциплина** |
| Тестовете за контрол на знанията са елемент, чрез който се проверява подготовката на обучаемите след преминаване на пълния курс по учебната дисциплина.  Семестриалният изпит е писмен, провежда се по време на изпитната сесия, определена за четвърти семестър и се решава в компютърна зала. В него са включени 30 въпроси, генерирани от база данни с повече от 100 въпроса. Резултатът от компютърния тест формира 100 % от крайната изпитна оценка по дисциплината. |
| **9. Общи бележки и препоръки** |
| Във връзката към тази секция се съдържат указания към студентите за начина на подготовка по учебната дисциплина. Желателно е всеки един от тях да прочете направените от преподавателите бележки и препоръки. Подробности, свързани с бележките и препоръките за подготовка са поместени във връзката по-долу:  Общи бележки и препоръки... *(Файл belegki.doc)* |
| **10. Форум по дисциплината** |
| Форумът по дисциплината е мястото в Системата за дистанционно обучение, където може да се поместят мненията, въпросите и препоръките по начина на поднасяне на учебния материал, неговото съдържание и актуалност. Форумът е достъпен за всички обучаеми, които желаят да го използват. Информацията в него следва да бъде кратка и ясна при стриктно спазване изискванията на академичната етика и добрия тон. Преподавателите ще отчетат Вашите мнения и препоръки по учебната дисциплина и подготовката по нея. Благодарим Ви за разбирането.  За връзка със студентите преподавателите ще използват и Информационната система на МУ – Плевен, когато се изпращат съобщения, касаещи цялата група. |
| **11. Консултации** |
| Консултациите по учебната дисциплина са присъствени и неприсъствени. Независимо от вида, консултации са препоръчителни и се провеждат в обучаващата катедра на МУ – Плевен след предварителна уговорка с преподавателите. На тези консултации се разясняват условията за подготовка по учебната дисциплина. За неприсъствените консултации може да се използва форума по дисциплината и електронната поща за връзка с преподавателите. |

Табл. 2. Информация за съдържанието на лекциите и учебните единици към нея.

|  |
| --- |
| **Лекция №1. Развитие на концепцията «Управление на времето». Характеристики.** |
| Същност на понятието „управление на времето”. Етапи в развитието на управлението на времето. Основни характеристики на «времето» като ресурс. Значимост на управлението на времето в работата на мениджъра. Обективни и субективни препятствия за ефективно управление на времето.  Презентация към лекция № 1……(*приложен файл* Lec №1.pdf) |
| **Лекция №2. Бюджет на времето. Бюджет на времето на ръководителите** |
| Във втората лекция се разграничават понятията «управление на времето», «бюджет на времето» и «оптимизация на времето». Същност на бюджета на времето и неговото значение за социалния обществен живот. Структура на бюджета на времето – работно време, време, пряко свързано с производството, време за домашен труд, време за физиологични потребности, свободно време. Фактори, влияещи на бюджета на времето – пол, възраст, образование, семейно положение и други.  Презентация към лекция № 2 ……(*приложен файл* Lec № 2.pdf) |
| **Лекция №3 Единен 7-ем стъпков подход за управление на времето** |
| Актуализира се същността на 7-ем стъпковия подход за управление на времето. Разяснява се значимостта на всеки етап от подхода. Разглеждат се възможности за приложението на седемстъпковия подход в областта на здравните грижи.  Презентация към лекция № 3……(*приложен файл* Lec № 3.pdf) |
| **Лекция № 4. Подходи за ефективно управление на времето** |
| Подходи за планиране и организиране на времето – решетката на Айзенхауер, принципа на Парето, мрежовото планиране и др. Акцентира се на Одит на времето - същност, възможности за приложение при предоставяне на здравни грижи. Дискутира се делегирането като съществен елемент в управление на времето.  Презентация към лекция № 4……(*приложен файл* Lec № 4.pdf) |
| **Лекция №5. Управлението на времето и профилактиката на стреса** |
| В пета лекция се обсъждат връзката между ефективното управление на времето и профилактиката на стреса. Акцентира се на планирането на времето като подход за профилактика на стреса. Значимостта на поддържане на житейския баланс с цел осигуряване на лично и професионално благополучие.  Презентация към лекция № 5……(*приложен файл* Lec № 5.pdf) |

Табл. 3. Скала за оценяване на тестовете по дисциплината

|  |  |
| --- | --- |
| **Ниво на успеваемост** | **Оценка** |
| 95 - 100 % | 6.00 |
| 89 - 94 % | 5.50 |
| 83 – 88 % | 5.00 |
| 77 - 82 % | 4.50 |
| 72 - 76 % | 4.00 |
| 65 - 71 % | 3.50 |
| 60 - 64 % | 3.00 |
| 0 - 59 % | 2.00 |

**Октомври, 2020 Изготвил,**

**/Доц. М. Драганова, д.м./**